Document ID: /fineweb-2-swissfilter-quality_10-filterrobots/filtered/02038.jsonl.gz/1402

Dapi il 1623 èn ils chaputschins da Puntina (Innsbruck) stads preschents a Tarasp. Il 2008 ha il davos pader permanent Theodosius Caratsch bandunà la pravenda da Tarasp per entrar en la claustra da Schlanders en il Tirol dal Sid.
Surpiglià la pravenda da Tarasp cun in pensum da 30% ha il pader da Zernez Krzystof Malinowski. Ussa duai vegnir tar ina fusiun tranter las corporaziuns catolicas da Tarasp e Zernez. Cun questa fusiun dumbra la nova corporaziun catolica dapli che 600 commembers ed accumplescha uschia las pretensiuns da la baselgia chantunala.
Scuol, Ardez e Martina na vulan betg fusiunar
La corporaziun catolica da Tarasp ha discutà in’eventuala fusiun era cun las vischnancas d’Ardez, Scuol e Martina. Quels han però infurmà da betg vulair fusiunar per il mument.
La decisiun finala han las radunanzas da las corporaziuns catolicas da Tarasp e Zernez che han lieu l’atun 2017.
RR actualitad 07:00